Document ID: /fineweb-2-swissfilter-quality_10-filterrobots/filtered/01798.jsonl.gz/1860

Ha hüt mini Ersti Bekanntschaft mit üsnä Ordnigshüäter gmacht. Ig bi ga Downhillä und bir 3tä Abfahrt het säch mir ä gruusigä wiss-orangä Ablick offäbart. Jenu, ha aghautä und mir isch erstmau z Brätt wäggno wordä. När isch di ganzi Prozedur mit Personaliä agä u so abgangä. Mi hets ono verwunderet dassi ds Tämpo ufgno hei (zum Glück hets GPS nid dr schnäust Teil gmässä wägem Empfang). Das ganzä git ä Azeig und wird amnä Ungersuächigsrichter forgfüärt (o mis Brätt )
Cha mir öpper sägä öb säch das ganzä eventuell vor z Gricht ziät oder öbi mis Brätt jemaus widergseh? Wäri no froh um chli Infos, wöui eingläch ke Ahnig ha wiä dasi mi its söt verhautä.
Ja das dörfä si, hani emu scho me ghört. Ha kes Reglemänt drbigha, ä guetä Vorsatz für d Zuäkunft. Di Zwe hei äuä ke Ahnig vom fäg gha, süsch hättä si onid sones Züg drus gmacht. Vorauem dr eint het dumm ta winä morä und het üs aus "Verein vo dä läbensmüädä" bezeichnet.
Ig lütä its de mau no a um gnau z erfahrä was itsä louft und tuä sä no drufhiwiisä das das ja unger z fäg sötti ga.
@Ramon: Gfahrä bini d Strecki zwüschä Brünig und Meiringä, wär ä geniali Strecki und o schnäu, aber ha gmerkt das haut d Polizei präsent isch wöusi für uswärtsiisätz äuä meistens di Strecki bruchä.
i ha mol sone fall gha wo si mer für es mit 65 km/h überfahrnigs rotliecht en azeig händ welle gä...de hani s "fäg" broschüreli mit buessekatalog füre gholt...de händs mer 270.- welle inedrucke(rächnig zuegschckt becho)...de hani reklamiert, dass i 20 + 20 = 40 müesst zahle(20 für s fahre ufere strass wo mer nid dörfe, 20 für s rotliecht)...de händs es mit 80.- versuecht...hani wieder reklamiert...de esch nie meh was cho und i ha nid müesse zahle...cha sech evtl. scho lohne da bezgl. fäg z interveniere...
edit: i be dert scho über 18 gsi!
__________________ memento moriendum esse
Dieser Beitrag wurde schon 1 mal editiert, zum letzten mal von zottel am 20.04.2009 14:53.
Ha mi no einisch erkundigt, si hei das aues am Jugendgricht witergleitet, diä luägä its witer. Müässt eventuell vor Gricht, isch no nid klar.Lut Polizei isch das ä Massnahm, das mir klar wird wasi da machä und wi gfährläch das isch. Its isch das mirä Mer no zimläch schreg iigfahrä wöu si irä aues müglächä iigredet hei.
Dieser Beitrag wurde schon 1 mal editiert, zum letzten mal von Thuner_Mänu am 22.04.2009 21:52.
Was sägand denn dini Eltera dazua? Falls du oder dini Eltera a Rechtschutzversicherig hend, wörd i dia mol informiara. Si werdend diar sehr wohrschinlich a saftigi Puass ufbrumma. Wichtig isch, dass d'Rechtsmittelbelehrig guat dura liisisch und das nit hocka lohsch. Bi jeder Puass, Verurtailig etc. kriagsch an Isprochefrischt. As isch immer wider interessant was alles gmacht wird, wo bi nöcherer Überprüafig nit verhebet. Au - und nit selta VOR ALLEM vur Polizai. Wenn di wehrsch söttsch mit'ma blaua Aug davo kho und au wenn's d'Bulla verdiant hättend - piss na nit ans Bai. Immer schön fründlich bliiba, dass a kliina "Schnuddergoof" ihri Autorität in frog stellt isch für so Jogis maischtens scho a krassa Gsichtsverluscht. Suscht werdends nur gail, zum di nomol verwütscha.
Das mit'em FäG isch jo gsait worda. An Aruaf bim Strossaverkehrsamt git dr villicht au nomol Gwüsshait.
mier esch ja ma gnau sgliche passiert...es esch glaubs sogar da inne no noimet en thread ume. i han müesse vor s'jugengricht z'aarau (bim erste mal ) und met ein schnurre. han e azeig becho und e buess vo 90.- bim zweite mal hani grad diräkt e azeig becho ohni bi däne müsse verbi zluege. esch glaubs um die 120.- gsi. i bin i beidne fäll under 18 gsi. aber wie de zottel seit am beste machsch met em fäg öppis. i weiss halt ned wie starch das es sich unterscheided vo aargau nach bärn.
und höred uf so beschissni vermuetige aztstelle, vo wäge es wird huere tür und so, wenner kei ahnig händ!
__________________ ...and the time will come when men such as I will look upon the murder of animals as they now look upon the murder of men.